Logo Országos
Számítástechnikai
Tanulmányi Verseny
   
 Neumann János
Számítógép-tudományi Társaság
  
A
Logo Országos Számítástechnikai Tanulmányi Verseny
A 2011/2012-es tanévben tizennegyedik alkalommal rendezzük meg a Logo Országos Számítástechnikai Tanulmányi Versenyt (Logo OSzTV).
1. A versenyről
1.1. A múlt
A verseny elindítását az országban az Informatika-Számítástechnika Tanárok Egyesülete által kezdeményezett és lebonyolított Comenius Logo akció tette lehetővé. Emiatt a Logo tanítása rohamosan terjedt, s felmerült az igény, hogy a Nemes Tihamér OKSzTV-től függetlenül, önálló Logo versenyt indítsunk.
  Az 1997/98-as tanévben kísérletképpen indítottuk útjára a versenyt. Személyes értesítéseken keresztül is 67 iskola 574 tanulója jelentkezett, s közülük 68-an kerültek az országos döntőbe. A következő tanévben a versenyt már hivatalosan is meghirdettük, ennek hatására a létszám kb. 50 százalékkal nőtt (101 iskola, 893 versenyző). A verseny közben merült fel, hogy nagyon sok 3-5. osztályos tanuló is részt vett az első fordulóban, s ott igen jó eredményt értek el, de a többségük – koránál fogva – nem volt versenyképes a 8. osztályosokkal. Ezért verseny közben az Országos Versenybizottság úgy döntött, hogy a döntőt két korcsoportra bontja.
  Az 1999/2000-es tanévben emiatt már eleve két korcsoportban rendeztük a versenyt.
  A versenyzői további létszám növekedése miatt az Országos Versenybizottság a 2001/2002-es tanévben a versenyt három, a 2002/2003-as tanévben pedig négy korcsoportban és három fordulóban hirdette meg.
  A 2006/2007-es verseny új szoftvereszközt hozott, megjelent a használható Logo verziók között az Imagine Logo.
1.2. A jelen: verseny négy kategóriában és három fordulóban
A fontosabb tudnivalók a következők:
? A verseny első korcsoportjában 3-4. osztályos tanulók vehetnek részt, számukra országos döntőt nem rendezünk.
? A verseny második korcsoportjában 5-6. osztályos tanulók vehetnek részt.
? A verseny harmadik korcsoportjában 7-8. osztályos tanulók vehetnek részt.
? A verseny negyedik korcsoportjában 9-10. osztályos tanulók vehetnek részt.
? A verseny iskolai fordulóját minden jelentkező iskola saját tantermében rendezheti meg, de több iskola közösen is megrendezheti.
? A regionális fordulót az erre vállalkozó oktatási intézmények rendezik meg a saját körzetükhöz tartozó iskolák diákjai számára; a körzet kiterjedéséről a rendezők és a résztvevő iskolák döntenek.
? Az országos fordulót Budapesten rendezzük meg.
? A verseny három fordulójában semmilyen írásos segédeszköz nem használható.
? A regionális, illetve az országos forduló eredményében az előző forduló eredményét 25%-os súllyal figyelembe vesszük:
? az iskolai fordulóban maximum 100 pontot lehet kapni, ebből legfeljebb 25 pontot (a pontok 25%-a egészre kerekítve) visz tovább a versenyző a regionális fordulóba;
? a regionális fordulóban maximum 75 „új” pontot lehet szerezni, az iskolai fordulóból hozott maximális 25 ponttal (a pontok 25%-a egészre kerekítve) együtt tehát nem több, mint 100 pontot kaphat a versenyző, amelyből legfeljebb 25 pontot vihet tovább az országos fordulóba;
? az országos fordulóban ugyancsak maximálisan 75 „új” pontot lehet összeszedni, a helyezési sorrend megállapításához, ehhez adjuk hozzá a regionális fordulóból hozott maximum 25 pontot.

1. ábra: A Logo OSZTVversenyző létszámának alakulása
? Az iskolai, illetve a regionális fordulóból az összes versenyző azonos eséllyel jut tovább az elért pontszám alapján, az egyes iskoláknak, illetve régióknak nincsenek előre megállapított továbbjutási kvótái.
? Az iskolai forduló után a dolgozatokat az iskolákban a tanárok javítják ki, majd a legalább 40 pontot elért dolgozatokat megküldik a területileg illetékes regionális versenybizottságnak (RVB).
? Az RVB tagjai egységesítik a javítást, és a legjobb 25-60 versenyzőt meghívják a regionális fordulóba.
? A regionális forduló után file-ban beadott megoldásokat az RVB tagjai javítják ki, majd a legalább 40 pontra értékelt megoldásokat egy megállapodás szerinti tömörítőprogrammal tömörített formában megküldik az OVB-nek. Az eredeti anyagot az RVB-knek a folyó tanév végéig tárolniuk kell. Egy iskola diákjainak megoldásait ugyanannak az iskolának a tanára nem javíthatja a regionális fordulóban!
? Az OVB tagjai egységesítik a javítást, és a legjobb 100-120 versenyzőt meghívják az országos fordulóba, a döntőbe. A megoldásokat a regionális fordulóhoz hasonlóan az eredmények alapján javítjuk.
? Az egységes jelleg és értékelés érdekében mind a három fordulóban az OVB „szállítja” a feladatokat a megfelelő példányszámban sokszorosított feladatlapokon.
? A feladatsorokat postán juttatjuk el az iskolai, illetve a regionális forduló rendezőihez.
? A fordulókban az OVB és az RVB-k megállapodása szerint a következő szoftver eszközök használhatók: Comenius Logo és Imagine Logo. 
2. Tartalmi vonatkozások
2.1. Követelmények
A verseny elsődleges célja az, hogy az általános iskolák tanulóinak lehetőséget adjon számítástechnikai, főként programozási ismereteik és képességeik összehasonlítására. Egyúttal szeretnénk segítséget adni a számítástechnika iránt érdeklődő tanulóknak és tanáraiknak az iskolai foglalkozások tematikájának összeállításához. A versenybizottság nyílt, szívesen látjuk mindazok észrevételeit, kritikáját, részvételét a versenyek céljának meghatározásában, előkészítésében és megszervezésében, akik ezt társadalmi munkában vállalják, és akik maguk semmilyen módon nem érdekeltek a versenyben.
  A verseny háromfordulós. Az iskolákban tartandó, 2 órás első fordulóban elsősorban a tanulók analizáló képességét tesszük próbára, két részben:
  Az egyik 60 percben papíron, számítógép használata nélkül: 3-4 kisebb feladatot (algoritmus- vagy programrészletet, működési vázlatot) adunk, és olyan kérdésekre várunk választ, mint pl. (1) mit rajzol? (2) milyen feltételek mellett működik? (3) mi hiányzik belőle? (4) mire használjuk a paramétereket? (5) megoldja-e a kitűzött feladatot? stb.
  A másik 60 percben 2-3 egyszerű feladatot kell megoldani számítógépen.
  A második fordulóban három-négy kisebb, konstruáló, szintetizáló jellegű feladatot kell megoldani IBM PC számítógépen; a rendelkezésre álló idő most is 2 óra. Csak a futási eredményt értékeljük, nem pedig a megírt program szövegét.
  A harmadik fordulóban 3-4 már komolyabb, konstruáló, szintetizáló jellegű feladatot kell megoldani; a rendelkezésre álló idő 3 óra. A versenyzőknek e nagyobb lélegzetű feladat(ok) megoldását meg kell tervezniük, a programo(ka)t meg kell írniuk, számítógépet használva fel kell éleszteniük.
    A versenyen olyan nyelvváltozatok jöhetnek szóba, amelyekből viszonylag sok van az iskolákban, ill. hazánkban, és amelyeket a verseny helyszínén a versenyzők rendelkezésére tudunk bocsátani (tehát 2011/2012-ben: a Comenius Logo, Imagine Logo; más nyelvi változatok esetleg a versenybizottság előzetes engedélyével használhatók). Azt szeretnénk, hogy a lehetőségekhez képest egyenlők legyenek a versenyzők esélyei.
  A megoldás(ok) értékeléséhez csak a megoldó program(ok) forrás állománya(i)t kell beadni gépi adathordozón.
  Reméljük, hogy a versenyen indulók nagy része a számítástechnikai és informatikai módszerek kiváló alkalmazójává válik majd, de a versenyen természetesen nem várjuk el, hogy a versenyzők egyes szakterületek specialistái legyenek.
2.2. A szükséges ismeretek
Érdemes részletesebben megismerni azokat a témaköröket, amelyek ismeretét feltételezik a versenyfeladatok (a római számok a legkisebb korcsoport sorszámát jelölik, ahol ezt az ismeretet feltételezzük):
I.	A Logo nyelv grafikai utasításainak ismerete.
I.	A Logo-szerű gondolkodásmód, Logo-szerű algoritmusok megértési és végrehajtási képessége.
I.	Elemi és összetett alakzatok megrajzolása, eljárások használata, eljárások paraméterezése.
I.	Ábrák eltolása, nagyítása, elforgatása.
I.	Sokszögek, csillagok, körök, körívek rajzolása.
I.	Sorminták, területminták (mozaikok) rajzolása.
I.	Zárt területek befestése.
II.	Rekurzív ábrák (fák, indák, spirálok, fraktálok) rajzolása.
III.	Érzékelős teknőc alkalmazása.
III.	A Logo nyelv szövegkezelő függvényei, alkalmazásuk szöveg-feldolgozási feladatokban.
III.	A Logo nyelv rajzolási és szövegkezelési lehetőségeinek összekötése: szöveges paraméterrel vezérelt rajzolás.
  Az első korcsoportban törekszünk arra, hogy az eljárásokban minél kevesebb paramétert használjunk. Ha az első korcsoportos tanuló nem tud eljárást írni, akkor a feladat megoldását követően (esetlegesen tanári segítséggel) a munkalapot és a rajzlapot kell elmenteni.
  Az egyes feladatok megoldásában nem kötelező az állapotátlátszóság elvét betartani. Egyes feladatokat természetesen könnyebb úgy megoldani, ha ezt az elvet betartják, más feladatoknál pedig éppen ellenkezőleg. A versenyzőknek maguktól kell kitalálniuk, hogy melyik feladatban célszerű és melyikben nem célszerű alkalmazni ezt az elvet.
2.3. Ajánlott irodalom
A felkészülés megkönnyítésére a versenybizottság a következő könyveket ajánlja a versenyzők figyelmébe:
A. Nyelvek
A1. Mészáros Tamásné: Logo világ, Tankönyvkiadó, Budapest, 1998
A2. Turcsányiné Szabó Márta, Zsakó László: Comenius Logo gyakorlatok, Kossuth Kiadó, Budapest, 1997
A3. Szentpéteriné Király Tünde: Comenius Logo – Teknőcgrafika, Kossuth Kiadó, Budapest, 1999
A4. Abonyi-Tóth Andor, Holler János, Rozgonyi-Borus Ferenc: Képzeld el! Imagine – teknőcgrafika, multimédia és játékok, ABAX Kiadó, 2007
A5. Abonyi-Tóth Andor, Holler János, Rozgonyi-Borus Ferenc: Képzeld el! Imagine – algoritmusok, játékok, ABAX Kiadó, 2008
B. Példatárak
B1. Programozási versenyfeladatok tára, NJSzT, Budapest, 1995
B2. Logo versenyfeladatok tára, NJSzT, Budapest, 2003
B3. Logo versenyfeladatok tára II., NJSzT, Budapest, 2008
3. A verseny menete 2011/2012-ben
A hivatalos versenyfelhívás az Oktatási Közlönyben, továbbá az Oktatási Hivatal honlapján a tanulmányi versenyek között( http://www.oh.gov.hu) december körül fog megjelenni.
  A  versennyel kapcsolatos aktuális tudnivalókat közzé tesszük az NJSzT hírlevelében (Mi újság), továbbá a http://logo.inf.elte.hu, http://www.njszt.hu elektronikus faliújságon. Elektronikus levélben a legfrissebb tudnivalókról tájékoztatás kérhető a logo@inf.elte.hu címen is. A verseny „hozzávetőleges” menetét foglaljuk össze az alábbiakban. A minden résztvevő számára fontos tudnivalókat a pontos időpontokkal az 5.2 részben (ill. a hátoldalon) megtekinthető táblázat tartalmazza.
  2011. szeptember elején a Regionális Versenybizottságok (RVB-k) iskolájának igazgatóját felkérjük, hogy az iskola tanárai közül az előző évben résztvevő tanárokat, valamint az újonnan jelentkezőket támogassa az RVB-ben való munkában.
  2011. októberben a felkért kollégák tanártársaikból, egyetemi és főiskolai oktatókból, a Logo versenyen korábban részt vett, volt tanítványaikból további tagokat toboroznak az RVB-kbe. Megalakulásuk után felveszik a kapcsolatot a körzetükben működő iskolákkal, mindenekelőtt azokkal, amelyek tanulói előző évben indultak a Logo versenyen, és tudatják az OVB-vel, hogy mely települések iskolái tartoznak hozzájuk (rendszerint a megyében lévő összes település minden iskolája.)
  2011. október végéig az iskolák a megírják postai vagy elektronikus levélben az OVB-nek az NJSzT titkárságára, hogy kategóriánként hány tanuló jelentkezik a versenyre, és ki a felelős a versenyért az iskolában.
  2011. novemberben az OVB a jelentkezések elfogadásáról értesíti az elektronikus levélben jelentkezett iskolákat és a területileg illetékes RVB-ket.
  2011 novemberében az INFO ÉRA konferencián (http://www.infoera.hu) szakmai megbeszélést tartunk a versenyről, a felkészülésről és a felkészítésről.
  2011. december elejéig az OVB megküldi az iskoláknak az iskolai fordulóhoz a feladatlapokat és a kísérő anyagokat, továbbá annak az RVB-nek a címét, amelynek majd el kell küldeniük a legalább 40 pontra értékelt dolgozatokat.
  2011. december 22.-ig kell továbbítani az iskolákból a legalább 40 pontos dolgozatokat a területileg illetékes RVB-nek.
  2012. január közepéig az RVB-k értesítik a körzetükbe tartozó iskolákat arról, hogy versenyzőik közül kik jutottak tovább a regionális fordulóba.
  2012. március elején az RVB-k a legalább 40 pontos megoldásokat megküldik az OVB-nek.
  2012. március közepéig az OVB értesíti az iskolákat és az RVB-ket arról, hogy versenyzőik közül kik jutottak tovább az országos fordulóba. Az RVB-k értesítik az iskolákat a részletes eredményekről.
  2012. március végén az RVB-k regionális (megyei) eredményhirdetést tartanak a 2. forduló eredményei alapján.
  2012. április végén az OVB értesíti az iskolákat és az RVB-ket a helyezésekről. Az RVB-k értesíthetik az iskolákat a részletes eredményekről.
  2012. május második hetében az OVB országos eredményhirdetést tart Budapesten az ELTE Pázmány-Eötvös napok keretében.
4. Versenybizottságok
4.1. A regionális versenybizottságok (RVB)
Minden megyében ??Budapestet is beleértve ? több RVB is lehet, de ezek egymással mindenben egyeztetnek, s a második forduló után közös regionális eredményt hirdetnek. Egy helységen belül ??Budapestet kivéve ? kijelöltünk egy elsődleges résztvevőt, akinek az OVB a leveleket küldi, s ő adja tovább azokat a város többi RVB-tagjának. Ha egy településen két vagy több iskola is fogad versenyzőket a regionális fordulóban, megoszthatják egymás között a versenyzőket (a) terület, (b) korcsoport szerint. 
4.2. Az országos versenybizottság (OVB)
Az Országos Versenybizottság (OVB) egyetemi oktatókból, valamint olyan tanárokból áll, akik jelenleg közvetlenül nem érintettek a középiskolai oktatásban. Középiskolai tanár tagjaink olyan funkciókban szerepelnek, amelyek nem kapcsolódnak a verseny feladatsoraihoz. 
5. Praktikus tudnivalók
5.1. Fontos „részletkérdések”
Az RVB-k és az OVB képviselői megállapodtak abban, hogy a regionális és az országos fordulóban a versenyzők azonosító kódot kapnak, amely a versenyzők feladatmegoldásait azonosítja mágneslemezen. A versenyzőket azonosító kód két vagy három betűje a régió jele, két számjegye pedig a versenyző sorszáma. Pl. VE37 a 37-es jelű Veszprém megyei versenyzőt azonosítja. A kód nem titkos, a részletes értékelési útmutató lehetővé teszi az objektív értékelést.
  A versenyzőket figyelmeztetni kell arra, hogy a programszöveget rendszeresen (15-30 percenként) írassák a munkalemezre. Az elmentett állományok neve a feladatlapon szereplő legyen. 
  A megoldásprogramoknak a feladatspecifikációhoz pontosan kell igazodnia: a bemenő paraméterek nem térhetnek el a feladatban rögzítettektől sem formai, sem sorrendi és – természetesen – tartalmi szempontból sem; ugyanez vonatkozik a megjelenítendő eredményekre is. A paraméterek helyességét nem kell ellenőrizni, azok mindig korrektek.
  Az RVB a beküldésre alkalmas megoldásokat ZIP-pel tömöríti, és a lehető legkevesebb lemezre átmásolva vagy elektronikus levélben továbbítja az OVB-nek. A tömörített állomány neve a versenyző azonosítója legyen, pl. VE37.ZIP. A lemezekkel együtt kell beküldeni a kísérő dokumentumokat (pl. a versenyzők adatait és eredményeit tartalmazó, „szabványosított” szerkezetű adatbázist, összesítés a régió versenyzőiről).
  Az installált programnyelvi rendszernek (operációs rendszer környezetnek) az összes helyszínen mind a versenyek, mind az értékelés ideje alatt azonosaknak kell lenniük, amit az OVB-nek kell garantálnia.
5.2. Fontos határidők 2011/2012-ben
2011. október 31.	A jelentkezés kívánatos határideje az NJSzT titkárságán.
2011. november 29.	A feladatsorok postázása az iskolai versenyfelelősök számára.
2011. november 30.	Iskolai forduló (szerda, 1400-1600).
2011. december 22.	Az iskolai dolgozatok továbbítási határideje az RVB címére.
2012. január 15.	A továbbjutó versenyzőkről az RVB-k értesítik az iskolákat.
2012. február 10.	A regionális feladatsorok postázása az RVB-k számára.
2012. február 18.	Regionális forduló (szombat, 1000-1200) 
2012. március 1.	A dolgozatok továbbítási határideje az OVB címére.
2012. március 15.	A továbbjutó versenyzőkről az OVB értesíti az iskolákat.
2012. április 14.	Országos forduló Budapesten (szombat, 1000-1300, II-IV. korcs.)
2012. április 25.	A helyezésekről értesítés az iskoláknak.
2012. május 11.	Oklevelek és díjak átadása az ELTE-n (csütörtök, 1200-1400).
6. A 2010/2011-es tanév eredményei
  
7. Megyei statisztika
